3F Tribunen udsolgt til AaB-Silkeborg I.F.
7. februar 2022 kl. 13:20 af Rasmus Estrup
Med tre uger til årets første hjemmekamp er der nu ikke længere billetter tilbage på 3F Tribunen, men du kan stadig købe billet til Vesttribunen og Complea Tribunen.
Søndag 27. februar kl. 14.00 spiller AaB årets første hjemmekamp mod Silkeborg I.F., og 3F Tribunen er nu udsolgt til kampen. Men du kan stadig nå at købe billetter på både Complea Tribunen og Vesttribunen.
Køb billet til kampen på www.billet.aabsport.dk, hvor du også kan sikre dig billet til AaB-Vejle Boldklub 6. marts.
I samarbejde med Netcompany og Spar Nord Fonden har AaB til kampen arrangeret Skolernes Dag, hvor de to partnere har købt 3.000 billetter til nordjyske skoleelever fra 7.-10. klasse, samtidig med at der inden kampen er lagt et underholdende og læringsrigt program i stadionhallen for de tilmeldte elever. Læs mere her.